## Odluka o dodjeli koncesije za crpljenje termalnih voda iz bušotina Vu-2 i E-17 u kompleksu Toplica Vučkovec za potrebe rekreacije, tvrtki Toplice Vučkovec d.d.

### NN 110/2002 (20.9.2002.), Odluka o dodjeli koncesije za crpljenje termalnih voda iz bušotina Vu-2 i E-17 u kompleksu Toplica Vučkovec za potrebe rekreacije, tvrtki Toplice Vučkovec d.d.

# VLADA REPUBLIKE HRVATSKE

1781

if !supportEmptyParas endif

Na teme­lju
članka 144. stavka 1. i članka 145. stavka 2. točke 2. Zakona o vodama
(»Narodne novine«, broj 107/95), te prethodno provedenog javnog natječaja prema
poglav­lju 4A. Ured­be o uvjetima i postupku za dodjelu koncesija na vodama i
javnom vodnom dobru (»Narodne novine«, br. 99/96 i 11/98), Vlada Republike
Hrvatske je na sjednici održanoj 12. rujna 2002. godine donijela

## ODLUKU

### O DODJELI KONCESIJE ZA CRPLJENJE TERMALNIH VODA IZ BUŠOTINA VU-2 I E-17 U KOMPLEKSU TOPLICA VUČKOVEC ZA POTREBE REKREACIJE, TVRTKI TOPLICE VUČKOVEC d.d.

I.

Vlada Republike Hrvatske (u da­lj­njem tekstu: Davate­lj
koncesije), dodje­ljuje tvrtki Toplice Vučkovec d.d., 40313 Sveti Martin na
Muri, Grkaveščak bb (u da­lj­njem tekstu: Korisnik koncesije), koncesiju za crp­lje­nje
termalnih voda, za potrebe rekreacije.

II.

Korisnik koncesije će crpsti vodu iz dvije bušotine
Vu-2 i E-17 u kompleksu Toplica Vučkovec, na nekretnini upisanoj u z. k. ul.
br. 3088, k. o. VI Brežni kotar, čestica br. 1975/d/1.

Korisnik koncesije će crpsti vodu u ukupnoj količini
do 18.000 m3 na godinu.

III.

Koncesija iz točaka I. i II. ove Odluke dodje­ljuje
se na vremensko razdob­lje od 30 (trideset) godina, računajući od dana sklapa­nja
Ugovora o koncesiji.

IV.

Korisnik koncesije plaćat će godiš­nju koncesijsku
naknadu prema količini iskorištene vode i to u visini od 10% naknade za korište­nje
voda, što se plaća prema Zakonu o financira­nju vodnog gospodarstva, za godinu
u kojoj je zak­ljučen Ugovor o koncesiji.

Dinamika plaća­nja godiš­nje koncesijske naknade
utvrdit će se Ugovorom o koncesiji.

Korisnik koncesije platit će jednokratnu naknadu za
koncesiju u visini od 8.640,00 kuna, prema uvjetima iz javnog  natječaja, u korist Državnog proračuna
Republike Hrvatske na broj računa: 1001005-1863000160, s pozivom na broj odobre­nja
21 (pretpo­lje), 5533-3550940 (po­lje).

Jednokratnu naknadu za koncesiju Korisnik koncesije
dužan je platiti najkasnije do dana potpisiva­nja Ugovora o koncesiji i o tome
predočiti dokaz.

Godiš­nja naknada za koncesiju plaća se 50% u korist
Državnog proračuna Republike Hrvatske, a 50% u korist proračuna Općine Sveti
Martin na Muri, a ista se uplaćuje kao zajednički prihod u korist računa Općine
Sveti Martin na Muri, na broj: 1001005-1744128747, s pozivom na broj odobre­nja
21 (pretpo­lje), 5819-3550940 (po­lje).

V.

Na teme­lju ove Odluke, sukladno članku 146. stavku
3. Zakona o vodama, Državna uprava za vode sklopit će s Koris­nikom koncesije
Ugovor o koncesiji, kojim će se bliže urediti odnos između Davate­lja koncesije
i Korisnika koncesije.

Ugovor o koncesiji prestat će ispu­nje­njem bilo koje
od pretpostavaka iz članka 149. Zakona o vodama.

Državna uprava za vode dužna je raskinuti Ugovor o koncesiji
prije isteka vremena na koje je dodije­ljena, ukoliko Korisnik koncesije
prestane kontinuirano obav­ljati djelatnost za koju je koncesija dodije­ljena,
po isteku roka od šest mjeseci, od dana kada je utvrđen prestanak obav­lja­nja
djelatnosti.

Ako Korisnik koncesije, u roku 30 dana od dana
primitka ove Odluke, ne potpiše Ugovor o koncesiji, gubi sva prava određena
ovom Odlukom.

VI.

Ova
Odluka stupa na snagu danom donoše­nja i objavit će se u »Narodnim novinama«.

Klasa: 325-01/02-03/04
Urbroj: 5030116-02-3
Zagreb, 12. rujna 2002.

Predsjednik
**Ivica Račan,** v. r.

Odluka, NN 110/2002-1781